**Бүлмәнең бизәлеше элекке авыл өен чагылдыра. Балалар татар милли киемнәреннән.**

**Бәйрәм барышы.**

**Тәрбияче:** Хәерле көн, дуслар,

Бәйрәмебез котлы мөбарәк булсын!

.

Безнең татар халкының - әби-бабаларыбызның борынгы заманнарда бик күркәм йолалары, матур бәйрәмнәре күп булган. Сезнең кичке уеннарны, аулак өйләрне, “Нәүрүз”, “Сөмбелә” бәйрәмнәрен күргәнегез бардыр. Тагын бер шундый күңелле йола бар”. Менә бу табышмакны тыңлагыз әле:

Суда йөзе, күктә оча, җирдә йөри,

Ит белән сыйлый. Ул нәрсә? Әйе, каз ул Каз өмәсе дә милли йолаларның берсе

Ә каз мамыгыннан нәрсәләр ясыйлар? Дөрес, казның мамыгы бик кирәк. Аның ите дә бик тәмле була. Ә маен дару урынына да файдаланалар. Аны бик – колак өшегәндә сөртәләр. Элек казларны бик күп асраганнар. Көз җиткәч, һәр өйдә каз өмәләре гөрләгән. Каз өмәсе-авыл бизәге, алтын көзнең байлык, муллык, матурлык бәйрәме. Менә бездә бүген Каз өмәсенә җыелдык.Бу бәйрәм бик якты һәм моңсу. Нигә моңсу, чөнки үстергән казлар белән хушлашырга кирәк, нигә якты, чөнки казларның хушлашу авазлары кызлар җырында чагыла

**Аида:** Күмәк хезмәт, уен-көлке
Була каз өмәсендә.
Кызлар, егетләр җыела
Зур шатлык һәммәсендә.
**Гадел:** Үкенмәссез килсәгез.
Кызык булачак монда
Җыр-биюләрдә булачак
Шатлык өстәр гармун да.

*(Магнитофонда каз тавышлары)*

Бабай(**Илнур**) табак белән казларны күтәреп керә:

- Кызлар, менә сезгә казлар. Баш – аякларын, канатларын кистем. Яхшылап йолкыгыз.

**Динара:** Әйдәгез, кызлар, эшкә тотыныйк.

**М.Камилә:**Сөләйман бабай, кызларны үзең суйдыңмы?

**Бабай:** Үзем, кызым, үзем.

**Алинә:** Син суйган казларның ите тәмле була шул.

**Элмира:** Кызлар, карагыз әле, бик симез ахры, бик авыр күренә. (казны күрсәтә)

**Алия:** Сөләйман бабайларның һәр елны казлары симез була. Миңлегөл әби әйбәт ашата торгандыр. (*кызлар түгәрәкләнеп каз йолкыйлар, канат сыдыралар*)

**Әби (А.Камилә)**Җәйләр үтте, көзләр җитте
Бик симерде казларым
Каз йолкыйлар җыелып
Күрше тирә кызларым.

**“Каз канаты” җырын(татар халык җыры) җырлап эшлиләр:**

Каз канаты кат-кат була Каз канаты каурый-каурый

Ир канаты ат була Хатлар язарга ярый

Чит илләрдә йөргән чакта Уйнамагач та көлмәгәч

Бик сагынган чак була Бу дөнья нигә ярый

**Роза:** Кызлар, әйдәгез казларның эчләрен алып, чишмәгә барып юып кайтыйк.

**Азамат:** Кызлар төшә су буена
Казлар кебек тезелеп
Егетләр күзәтеп кала
Кичне көтеп өзелеп.
**Артур Рад:** Иңнәрендә көянтә
Көянтәдә казлары
Бигрәк матур, бигрәк уңган
Безнең өмә кызлары.

**З малай (Алберт, Артур Рус. Адел)кызлар артыннан каурый сибә:**

**Алберт:** Каурый сибәм су юлына
 Ишле булсын казыгыз
 Өмедә эш күрсәтеп
 Дуслар табып калыгыз.
**Артур:** Юл аягы – каз коймагы
 Сыйлансаң – суык тимәс
 Каз йолка белмәгән кызны
 Бер Егет тә дус итмәс
**Адел:** Бии – уйный сылу кызлар
 Чыңлый чулпы төймәсе
 Борынгыдан килгән йола –
 Татарның каз өмәсе.

**Канатлар белән бию.**

**Тәрбияче:**Иң кызыгы кич белән булган Милли киемнәр кигән кызлар кич утырырга өмә булган өйгә җыелганнар.Хуҗа апа аларны милли ризыклар пешереп каршы алган, каз тәпиләреннән бәлеш, каз итеннән аш пешергән. Ишек төбенә иң үткер кызлар каз канаты сатып торганнар. Канатны сатып ала алган егет кенә кызлар янына уза алган

**Лилия:** Өмәбездә үтеп китте
 Казларны юып кайттык
 Сизелмичә кич тә җитте –
 Ә хәзер күңел ачыйк.

**Зәлия:**Кызлар, егетләр килгәнче, өйне бераз җыештырып алыйк. *(өй җыештыралар)*

**Хадичә:** Кызлар егетләргә канат сатабызмы?

**Кызлар**: Сатабыз, сатабыз.

**Алия:**  Я, кызлар, һәркайсыгыз канатлар алыгыз. Җебеп тормагыз. Акча салмыйча, канат бирмәгез. *(канатлар алалар)* Чү! Киләләр! Киләләр!

**“Эх, сез, матур кызлар!”** җырын җырлап егетләр килә.

**Әхәт:**  Кызлар, нигә кертмисез инде?

**Алинә:** Ашыкмагыз, ашыккан ашка пешәр. Акчаларыгызны әзерләгез. Берәм – берәм керегез.

**Гадел:** Әссәләмегаләйкем! И, казлар, юк ла, кызларыгыз симез булсын! (кызлар көләләр)

**Аида:** Сиңа, егет, ни кирәк?

**Гадел:** Кара кашлы кыз кирәк.

**Аида:** Ни эшкә соң ул кирәк?

**Гадел:** Әнигә килен кирәк.

*(Аида Гаделгә канат бирә һәм өйгә кертә)*

**Лилия:** Егет, сиңа ни кирәк?

**Илназ:** Миңа нечкә бил кирәк.

**Лилия:** Ни эшкә соң ул кирәк?

**Илназ:** Ансыз яна яшь йөрәк.

*(Лилия Илназга канат бирә һәм өйгә кертә)*

**Динара:** Сиңа, егет, ни кирәк?

**Алмаз:** Каз-мамык ястык кирәк.

**Динара:** Казларыбыз мамыксыз, кызлар йоклый ястыксыз. Шуны да син белмәгәч, йөрмә монда вакытсыз. *(егеткә сөлге белән суга, өйгә кертми)*

**Алмаз:** Ай-ай-ай! Казларыгыз кыз, кызларыгыз каз. Күзләрегез тоз, үзегез котсыз.

**Роза:** Сиңа егет ни кирәк?

**Илүс:**  Каз канаты кирәк?

**Роза:** Ни эшкә соң ул кирәк?

**Илүс:** Очарга

**Илүс:** Акча бездә бер букча *(акчасын күрсәтә).( Роза Илүсне өйгә кертә)*

**“Канат сату”** (Мөхәммәт муллануров сүзләре һәм көе) **җыры башкарыла:**

**Барысы бергә**: Канат сату- кызык уен каз өмәсендә була

Таныштыра, дуслаштыра, яшләрне иске йола

**Кызлар:** Саткан канаткаем ап-ак тузан кунмас гомергә

Гел ак булсын, гел пак булсын сафлык бирсен күңелгә

*(Кызлар егетләргә каз канаты бирәләр)*

**Егетләр:** Синдә канат, миндә канат

 Ике канат пар булсын

 Канат саткан гүзәлкәем

 Гомерлеккә дус булсын.

**Бергә:** Каз канаты каурыеннан ясарбыз әле каләм

Ерак җирләрдә торсак та, язарбыз әле сәлам

**Рамазан.:** Бер генә каз өмәсе дә җырсыз, уенсыз узмый. Ә хәзер, әйдәгез, уеннар уйнап, биеп-җырлап алыйк.

**Уен:** “Чума үрдәк, чума каз”.

**Уен:** “Кәрия-зәкәрия”

**Җыр:** “Челтәр элдем читәнгә”

**Күмәк бию.**

**Тәрбияче:**Бәйрәмебезне чәй өстәле янында дәвам итебез. Барыгызында каз коймагы белән эчәргә чакырам. Рәхим итегез!